USLOVI KORIŠĆENJA POLITIKA PRIVATNOSTI I OBAVEŠTENJE O INTERNET KOLAČIĆIMA

Uslovi korišćenja

1.1. Uvod
Ovim Uslovima korišćenja uređuju se prava i obaveze između Delfi knjižare d.o.o. Beograd, kao pružaoca digitalnih usluga, i korisnika aplikacije/sajta Eden Books, u skladu sa važećim propisima Republike Srbije. Delfi zadržava sva prava koja nisu izričito preneta korisniku ovim Uslovima. Privredno društvo DELFI KNJIŽARE DOO Beograd (u daljem tekstu: Delfi) je vlasnik i lice koje upravlja sajtom i aplikacijom Eden Books (u daljem tekstu: Eden Books), koja omogućava korisnicima da čitaju elektronske knjige plaćanjem mesečne pretplate, da kupuju pojedinačne elektronske knjige, da ih čitaju u online i offline režimu, da ih čuvaju u svojoj biblioteci, komentarišu, ocenjuju i dele na društvenim mrežama kratke citate iz knjiga. Knjige se ne mogu download-ovati niti koristiti van aplikacije. Aplikacija takođe omogućava korisnicima kreiranje korisničkog profila, na koji mogu da postavljaju određene sadržaje i razmenjuju komentare i poruke sa drugim korisnicima aplikacije.

1.2. Prihvatanje Uslova korišćenja
Ovi Uslovi korišćenja, uključujući i Politiku privatnosti, predstavljaju ugovor između korisnika i Delfa, u pogledu usluga koje Eden Books pruža korisnicima. Korisnik pristankom na Uslove potvrđuje da je upoznat sa svim pravima i obavezama koje iz njih proističu, da je poslovno sposoban i da koristi uslugu isključivo za lične i nekomercijalne potrebe. Delfi može izmeniti Uslove korišćenja u bilo kom trenutku, a izmene proizvode dejstvo od trenutka objavljivanja na sajtu. Pristupanjem i/ili korišćenjem Eden Books, korisnik prihvata i Uslove korišćenja, uključujući i Politiku privatnosti, korisnik potvrđuje da ima 18 godina i da je saglasan da Eden Books koristi u svemu u skladu sa navedenim uslovima, kao i da je saglasan da njegovi lični podaci, koji su potrebni i zahtevani u cilju pružanja usluga, budu korišćeni u skladu sa Politikom privatnosti. Ukoliko korisnik nije saglasan sa Uslovima korišćenja i/ili Politikom privatnosti, ne treba da nastavi sa korišćenjem Eden Books.

1.3. Kompatibilnost uređaja i softvera
Aplikacija Eden Books dostupna je za korišćenje na mobilnim telefonima i tablet uređajima koji koriste Android ili iOS operativne sisteme. Eden Books ne podržava instalaciju ili upotrebu aplikacije na drugim uređajima, uključujući, ali ne ograničavajući se na, Kindle, Kobo, Nook, kao ni na druge e-čitače, računare ili slične platforme. Delfi ne garantuje potpunu kompatibilnost sa svim modelima uređaja i verzijama operativnih sistema unutar navedenih platformi. Korisnik je odgovoran da koristi najnoviju verziju aplikacije i ažuriranu, zvaničnu verziju Android ili iOS operativnog sistema. Korišćenje aplikacije na nepodržanim uređajima, prilagođenim (tzv. „custom”) verzijama operativnih sistema ili neažuriranim verzijama može dovesti do tehničkih poteškoća ili nemogućnosti pristupa sadržajima, za šta Delfi ne snosi odgovornost. Reklamacije koje se odnose na tehničke probleme u pristupu kupljenim elektronskim izdanjima neće biti prihvaćene ako korisnik nije koristio uređaj i operativni sistem koji su navedeni kao podržani.

1.4. Usluge dostupne na Eden Books aplikaciji/sajtu
Glavni deo Eden Books aplikacije/sajta predstavljaju knjige u digitalnom (epub) formatu, podeljene u više kategorija. Korisnik mora biti registrovan kako bi pristupio sadržaju Eden Books. Da bi čitao knjige, korisnik pored registrovanog naloga, mora imati instaliranu Eden Books aplikaciju na mobilnom ili tablet uređaju sa Android ili iOS operativnim sistemom. Eden Books aplikacija dostupna je za besplatno preuzimanje u prodavnicama App Store, Play Store i Huawei AppGallery.
Registracijom korisnik dobija mogućnost kupovine knjiga i čuvanja istih u svojoj digitalnoj biblioteci. Knjige se mogu čitati samo na korisničkom profilu, odnosno u Mojoj biblioteci, i ne mogu se preuzimati i razmenjivati van Moje biblioteke. U slučaju nepredviđenih tehničkih okolnosti na korisničkom nalogu, Eden Books zadržava pravo da korisniku ponudi novi korisnički nalog na koji će biti prenete sve kupljene knjige/pretplate koje je korisnik imao dostupne na svom nalogu u trenutku tehničkog kvara. Pri svakom sledećem pristupanju Eden Books aplikaciji nakon registracije, korisnik će biti u prilici da pristupi sekciji „Moje knjige“, gde može čitati izdanja koja se nalaze u njegovoj biblioteci. Kada jednom korisnik kupi knjigu, ona ostaje u trajnom vlasništvu korisnika, sve dok je sam ne obriše iz svoje biblioteke. Uplatom pretplate korisnik stiče pravo pristupa svim elektronskim izdanjima dostupnim u okviru pretplatničkog modela servisa Eden Books. Po isteku perioda pretplate, pristup sadržajima dostupnim u okviru pretplatničkog modela automatski prestaje, osim ukoliko korisnik obnovi pretplatu. U roku od 24 sata korisnik može pristupiti svom nalogu sa maksimalno dve IP adrese.
Kupovinom elektronske knjige korisnik ne stiče pravo svojine nad digitalnim sadržajem, već isključivo ograničeno, neisključivo i neprenosivo pravo korišćenja tog sadržaja u skladu sa ovim Uslovima. Zabranjeno je svako umnožavanje, deljenje, javno prikazivanje, slanje, prodaja ili drugi vid distribucije sadržaja dostupnog u aplikaciji

1.4.1. Koje e-knjige su dostupne za čitanje u okviru Premium paketa
Spisak e-knjiga dostupnih za čitanje u okviru Eden Premium pretplate možete pogledati u sekciji "Često postavljana pitanja" ili na sledećem linku: https://edenbooks.rs/elektronske-knjige/cesto-postavljana-pitanja

1.5. Automatsko obnavljanje pretplate
Pretplata se aktivira na korisničkom Premium profilu na sajtu i važi za period koji je korisnik izabrao prilikom uplate (mesečnu, tromesečnu, šestomesečnu ili godišnju pretplatu). Uz saglasnost korisnika, po isteku uplaćenog perioda pretplate, pretplata se automatski obnavlja na mesečni period, uz naplatu iznosa mesečne pretplate (trenutno 599 RSD). Delfi zadržava pravo da jednostrano promeni visinu mesečne naknade, o čemu će korisnik biti blagovremeno obavešten putem aplikacije ili e-maila, a nastavak korišćenja usluge smatraće se prihvatanjem nove cene. Korisniku će, pre svakog automatskog obnavljanja pretplate, biti poslata obaveštenje putem e-maila sa informacijama o ceni i datumu obnove, u skladu sa Zakonom o zaštiti potrošača. Korisnik može otkazati automatsko obnavljanje najkasnije 24 časa pre isteka aktuelne pretplate.
Ako korisnik otkaže pretplatu, ona se neće automatski obnavljati. Mesečna pretplata omogućuje korisniku da čita preko 2000 izdanja e-knjiga na servisu. Pretplaćeni korisnik zadržava mogućnost kupovine pojedinačnih izdanja e-knjiga koja nisu dostupna za čitanje na pretplati, po cenama navedenim unutar Eden Books platforme.
Deaktivacija naplate pretplate vrši se prelaskom sa Premium na Classic profil, pri čemu preuzeti sadržaji sa Premium profila ostaju dostupni za čitanje do isteka uplaćenog perioda pretplate. Po isteku tog perioda, pristup sadržajima Premium pretplate prestaje dok se pretplata ponovo ne aktivira. Cene svih pojedinačnih izdanja e-knjiga dostupne su na aplikaciji kod odabranog Classic profila. Knjige preuzete u Classic modelu uvek su dostupne za čitanje korisniku.

1.6. Korisnički nalog
Eden Books dostupan je za korišćenje samo registrovanim korisnicima. Prilikom registracije korisnik obavezno unosi e-mail adresu, dok su ime, prezime, pol i mesto stanovanja neobavezni. Korisnici odgovaraju za tačnost unetih podataka prilikom registracije, kao i za očuvanje tajnosti svoje lozinke. Strogo je zabranjeno korišćenje tuđe e-mail adrese i lozinke bez dozvole vlasnika.
U slučaju tehničkih problema pri pristupu nalogu, korisnik može kontaktirati korisničku podršku (podrska@edenbooks.rs) sa email adrese registrovanog naloga. U tim slučajevima, Eden Books može korisniku dodeliti privremenu lozinku, koju korisnik mora zameniti prilikom prve prijave. Kompanija ni u kom slučaju ne traži, niti čuva lozinke korisnika u čitljivom obliku.
U slučaju sumnje u zloupotrebu korisničkog naloga od strane trećih lica, korisnik je u obavezi da o tome odmah obavesti Eden Books putem e-maila na podrska@edenbooks.rs. Eden Books zadržavaju diskreciono pravo da ukinu korisnički nalog ukoliko se posumnja u zloupotrebu naloga ili istinitost podataka.
Delfi ne snosi odgovornost za bilo kakav gubitak, štetu ili neovlašćeni pristup korisničkom nalogu koji nastane usled nepažnje korisnika, otkrivanja lozinke trećim licima ili korišćenja nesigurnih uređaja.

1.7. Načini plaćanja i zaštita poverljivih podataka o transakciji prilikom online kupovine
Prilikom kupovine na Eden Books poverljive informacija se prenose putem javne mreže u zaštićenoj (kriptovanoj) formi upotrebom SSL protokola i PKI sistema, kao trenutno najaktuelnije (state of the art) tehnologije. Sigurnost podataka prilikom kupovine garantuje procesor platnih kartica Banca Intesa Beograd, pa se tako kompletni proces naplate obavlja na stranicama WSPay Sistema, u saradnji sa bankom. Nijednog trenutka podaci o platnoj kartici nisu dostupni našem sistemu. Svi korisnici prilikom naručivanja publikacija ili plaćanja pretplate preko Eden Books u ovom trenutku imaju na raspolaganju sledeće načine plaćanja:

1.7.1. Plaćanje platnim karticama
Ako izaberete plaćanje platnim karticama, tokom procesa naručivanja bićete automatski preusmereni na stranu WSPay-a koja funkcioniše u saradnji sa Banca Intesa ad Beograd, a koja vrši procesuiranje kartica. Na strani WSPay unosite sledeće podatke: broj kartice, ime vlasnika kartice, datum isteka kartice i CVV broj kartice (odnosno verifikacioni broj kartice) - to je broj koji obično stoji na poleđini kartice, nakon broja kartice (može da bude prikazan kompletan broj kartice sa 16 cifara ili samo zadnje 4 cifre) kao poseban kod koji se obično sastoji od 3 cifre (kod nekih kartica ima i sa 4 cifre) i taj trocifreni broj je CVV broj kartice. Eventualno može biti traženo da unesete tip (brand) kartice. Banka vrši proveru Vaše kartice i raspoloživosti sredstava na računu i ako imate uslove za plaćanje, rezerviše sredstva na Vašem tekućem računu u vrednosti iznosa porudžbine. 
Podaci sa platne kartice od Vas do sajta banke se prenose u zaštićenoj formi, upotrebom SSL protokola, kao trenutno najsavremenije tehnologije. Sigurnost podataka prilikom kupovine, garantuje procesor platnih kartica, WSPay, pa se tako kompletni proces naplate obavlja na kroz stranice WSPay-a, do stranice Banca Intesa ad Beograd. Niti jednog trenutka podaci o platnoj kartici nisu dostupni našem sistemu. 
Ceo sistem je organizovan u cilju maksimalne zaštite Vaših poverljivih podataka i predstavlja standard za plaćanje preko interneta širom sveta.
Korisnik može da sačuva podatke o kartici u aplikaciji Eden Books, ukoliko izabere ovaj način, ali podatke kartice ima jedino WSPay i Banca Intesa ad Beograd. Kada korisnik plati platnom karticom, Eden Books mu odmah isporučuju plaćena izdanja u sekciju „Moje knjige“, odnosno u biblioteku korisnika odnosno aktiviraju pretplatu. Ovaj sistem je automatizovan.
Sva plaćanja biće izvršena u lokalnoj valuti Republike Srbije – dinar (RSD). Za informativni prikaz cena u drugim valutama koristi se srednji kurs Narodne Banke Srbije. Iznos za koji će biti zadužena Vaša platna kartica biće izražen u Vašoj lokalnoj valuti kroz konverziju u istu po kursu koji koriste kartičarske organizacije, a koji nama u trenutku transakcije ne može biti poznat. Kao rezultat ove konverzije postoji mogućnost neznatne razlike od originalne cene navedene na našem sajtu. Hvala Vam na razumevanju.
PDV je uračunat u cenu i nema skrivenih troškova.

1.7.2. Plaćanje vaučerom
Korisnik u polje za unos vaučera unosi kod. Ukoliko je vaučer ispravan, knjiga će se automatski prebaciti u biblioteku korisnika (sekcija „Moje knjige“), dok će u slučaju neispravnog koda korisnik biti obavešten o tome istog trenutka. U slučaju problema, možete kontaktirati korisničku podršku na podrska@edenbooks.rs . Korisnik može vaučerom da aktivira pretplatu, pri čemu je, zbog funkcionisanja automatskog obnavljanja pretplate, potrebno da unese podatke o platnoj kartici putem sistema WSPay. Unos kartice omogućava da, po isteku perioda pretplate koji je aktiviran vaučerom, sistem automatski naplati mesečnu pretplatu, osim ukoliko se korisnik prethodno ne odjavi sa servisa prelaskom sa Premium na Classic profil. Ukoliko korisnik izvrši odjavu pre isteka perioda aktivirane pretplate, naplata i automatsko produženje pretplate se neće izvršiti.

1.8. Ponašanje korisnika
Eden Books se može upotrebljavati samo u legalne svrhe i u skladu sa ovim uslovima.

1.9. Međunarodni korisnici
Eden Books kontrolišu, upravljaju i administriraju Delfi iz svojih prostorija na teritoriji Republike Srbije. U slučaju da korisnik Eden Books pristupa sa lokacije koja se nalazi van Republike Srbije, odgovoran je za poštovanje lokalnih zakona države iz koje pristupa svom nalogu.
 
1.10. Korisnički sadržaj
Korisnici Eden Books snose potpunu odgovornost za sadržaj koji su postavili ili učinili javno dostupnim preko aplikacije.
Postavljanjem sadržaja na aplikaciji, odnosno svom korisničkom profilu, korisnik ne prenosi na Eden Books vlasništvo na sadržaju, ali daje Eden Books-u i Eden Books prihvata neisključivo, besplatno i prenosivo pravo, da teritorijalno, vremenski i predmetno neograničeno koristi, distribuira, menja, kopira, javno saopštava i prikazuje, prevodi i prerađuje sadržaj, u skladu sa Politikom privatnosti. Takođe korisnik odobrava Eden Books korišćenje korisničkog imena, profilne slike i drugih informacija u vezi sa podacima i aktivnostima korisničkog profila.
Korisnici ne mogu koristiti Eden Books da bi podelili bilo koji sadržaj koji je:
· suprotan ovim uslovima, standardima i pravilima koja se odnose na korišćenje Eden Books;
· nezakonit, prevaran ili diskriminišući;
· predstavlja kršenje prava trećih lica, uljučujući i njihova prava intelektualne svojine.
Zabranjeno je korisnicima da šalju viruse ili bilo šta što može da onemogući, preoptereti ili naruši pravilno funkcionisanje ili izgled Eden Books. Korisnici ne mogu pristupati ili prikupljati podatke sa Eden Books automatskim sredstvima (bez našeg prethodnog odobrenja) ili pokušati pristupiti podacima za koje nemaju dozvolu pristupa.
Zabranjeno je korisnicima da na Eden Books postavljaju bilo kakve sadržaje preuzete sa drugih sajtova, ukoliko nemaju pravo ili saglasnost za njihovo korišćenje.Ukoliko bilo koji sadržaj koji korisnik postavi predstavlja kršenje autorskih i drugih prava trećih lica, ili postoji sumnja u postojanje kršenja, takav sadržaj biće uklonjen sa Eden Books aplikacije ili pristup korisniku privremeno ograničen.
Delfi može privremeno ili trajno ograničiti pristup nalogu korisnika koji prekrši ove Uslove ili čije ponašanje može naneti štetu Delfiju, njegovim partnerima ili izdavačima. U tim slučajevima, Delfi nije dužan da korisniku refundira iznose pretplate ili kupljenih sadržaja, osim ako je to zakonom izričito propisano.

1.11. Komunikacija između korisnika
Svi sadržaji koje korisnik postavi na Eden Books, dostupni su svim drugim korisnicima i samim postavljanjem sadržaja korisnik daje neisključivo pravo drugim korisnicima na korišćenje tih sadržaja, samo za privatnu i nekomercijalnu upotrebu, izuzev ukoliko bi takva upotreba predstavljala kršenje pravnih interesa nosioca prava.
U slučaju pritužbi na poruke koje korisnik šalje drugim korisnicima, dalja komunikacija između tih korisnika biće blokirana na osnovu žalbe drugog korisnika.
Preporučujemo korisnicima da prijave sadržaj ili ponašanje za koje smatraju da krši njihova prava (uključujući prava intelektualne svojine) ili naše uslove i pravila.

1.12. Kontrola i brisanje profila
U slučaju postojanja sumnje da korisnik krši ove Uslove korišćenja, ili ako krši autorska prava trećih lica, ili ukoliko postoji zakonski osnov ili obaveza za to, Eden Books zadržavaju pravo da uklone bilo koji sadržaj ili informaciju koje korisnik deli, da odbiju da korisniku pruže usluge, uključujući i brisanje korisničkog profila.
Eden Books ima pravo da ukloni bilo koji sadržaj za koji smatraju da je u suprotnosti sa važećim Zakonom o javnom informisanju ili nije u skladu sa obavezama Delfa prema izdavačkim kućama.
Eden Books mogu, po sopstvenom nahođenju i bez odgovornosti, da ukinu korisnički nalog ili zabrane dalju upotrebu aplikacije/sajta, ako ustanove ili posumnjaju da je korisnik delovao suprotno ovim Uslovima korišćenja. Bilo koje isključenje pristupa Eden Books po odredbama ovih uslova može biti izvedeno bez prethodnog obaveštenja korisnika i Delfi mogu odmah da deaktiviraju ili obrišu korisnički nalog i sve povezane informacije i/ili zabrane budući pristup Eden Books.
Ukoliko korisnik smatra da je njegov profil greškom ukinut, može se obratiti našoj podršci na mejl podrska@edenbooks.rs .
Korisnik koji želi dobrovoljno da izbriše svoj registrovani korisnički profil na servisu Eden Books dužan je da zahtev za brisanje profila uputi putem e-pošte na adresu podrska@edenbooks.rs. Nakon prijema zahteva, Eden Books će, u skladu sa važećim propisima o zaštiti podataka o ličnosti, obraditi zahtev i obrisati korisnički profil i povezane podatke.

1.13. Reklamacije
Reklamacije se mogu podneti samo u slučaju da se pojedinačno kupljeno elektronsko izdanje knjige ne može otvoriti u aplikaciji (čitaču).
Reklamaciju, zajedno sa dokazom o nemogućnosti otvaranja sadržaja u vidu foto ili video zapisa, treba poslati na podrska@edenbooks.rs .
Nakon prijema reklamacije, ista će biti razmotrena u roku od tri radna dana i korisnik će biti obavešten o ishodu reklamacionog procesa.
Reklamacije koje se odnose na funkcionalnost digitalnog sadržaja rešavaju se isključivo u skladu sa Zakonom o zaštiti potrošača (digitalni sadržaj i digitalne usluge). Reklamacije zbog nezadovoljstva sadržajem knjige (npr. stilom pisanja, kvalitetom prevoda i sl.) ne smatraju se osnovanim.

1.14. Politika povraćaja novca
Delfi garantuje korisniku povraćaj novca u celosti u slučaju usvojene reklamacije.
Delfi su u obavezi da povraćaj vrše isključivo preko VISA, EC/MC, Maestro, Amex i DinaCard metoda plaćanja.
Delfi će direktno kontaktirati korisnika za povraćaj novca, putem e-maila, u vezi sa načinom povraćaja sredstava.
Povraćaj novca se ne vrši u slučaju da korisnik nije preuzeo ili koristio digitalni sadržaj zbog tehničkih razloga na svojoj strani (npr. nepodržani uređaj, neažuriran sistem), ako Delfi dokaže da je sadržaj ispravno isporučen.

1.15. Nemogućnost odustanka od ugovora
U skladu sa Zakonom o zaštiti potrošača, potrošač nema pravo na odustanak od ugovora zaključenog na daljinu, s obzirom da se radi o isporuci digitalnog sadržaja koji nije isporučen na trajnom nosaču zapisa. Prihvatanjem ovih Uslova korisnik izričito daje saglasnost da se isporuka digitalnog sadržaja započne odmah po uplati, čime se odriče prava na odustanak od ugovora.

1.16. Raskid sporazuma
Sporazum stupa na snagu od momenta kada se korisnik složi sa Uslovima korišćenja i počne da koristi Eden Books i traje neograničeno vreme. I Eden Books odnosno Delfi i korisnik mogu raskinuti ovaj Sporazum u svakom trenutku. Korisnik može da raskine ovaj Sporazum tako što će poslati e-mail sa zahtevom za ukidanje svog naloga na podrska@edenbooks.rs nakon čega nema više pravo na korišćenje i čitanje knjiga koje je kupio unutar Eden Books.

1.17. Radovi na aplikaciji/sajtu i ažuriranje servera
Eden Books zadržava pravo da aplikacija/sajt povremeno bude nedostupna zbog dopune i modifikacije sadržaja i usluga aplikacije/sajta, sa ili bez prethodnog obaveštenja i uz isključenje bilo kakve odgovornosti po bilo kom osnovu s tim u vezi.

1.18. Odricanje od odgovornosti
Delfi ne garantuje neprekidno funkcionisanje aplikacije i ne snosi odgovornost za prekide, greške, kašnjenja, gubitak podataka, niti za bilo kakve indirektne, slučajne ili posledične štete koje korisnik može pretrpeti usled korišćenja aplikacije.
Samo korisnik snosi odgovornost za uspostavljanje i održavanje pouzdane internet konekcije, odgovornost za plaćanje svih troškova uvezi sa internet konekcijom i protokom podataka, kao i za svu opremu, servisiranje, propravke koji su neophodni kako bi se pristupilo Eden Books.
Nikakav savet ili usmena informacija koju je korisnik dobio preko ili od Delfi ili kompanije sa kojima Delfi sarađuju, partnera i nosioca licenci (ili direktora, službenika ili agenata navedenih entiteta) neće predstavljati nikakvu garanciju, ako ista nije izričito navedena u ovim uslovima.
Delfi je distributer, a ne izdavač publikacija ili ostalog sadržaja koji obezbeđuju izdavačke kuće i ne snose nikakvu odgovornost za njihov sadržaj. Delfi ne garantuje tačnost, kompletnost ili korisnost bilo kog sadržaja, niti će biti smatrane za odgovorne u slučaju bilo kakvog gubitka ili štete prouzrokovane oslanjanjem na informacije dobijene preko Eden Books.

1.19. Naknada štete
Korisnik je saglasan da u potpunosti obešteti Delfi za svaku štetu, gubitak ili trošak (uključujući razumne troškove advokata) nastale usled njegovog kršenja ovih Uslova, nezakonitog korišćenja sadržaja ili povrede prava trećih lica.

1.20. Intelektualna svojina
Eden Books aplikacija i sajt su zaštićeni zakonima Republike Srbije i drugim međunarodnim propisima koji uređuju zaštitu prava intelektualne svojine. Celokupan sadržaj aplikacije/sajta, odnosno tekst, grafika, logo i softver (uključujući računarske kodove i programe) koji se upotrebljava na ovoj aplikaciji/sajtu su u vlasništvu Delfa, osim elektronskih izdanja u digitalnom formatu, koji su u vlasništvu izdavačkih kuća. Celokupan sadržaj aplikacije/sajta predstavlja zaštićeni sadržaj. Sadržaj aplikacije ne obuhvata Korisnički sadržaj koji korisnik kreira, postavlja, objavljuje ili prenosi putem aplikacije Eden Books, kao ni sadržaj poruka i druge komunikacije koju korisnik upućuje drugim korisnicima ili aplikaciji Eden Books.
Sva prava su zadržana.
Korisnik ne stiče bilo kakva prava na Eden Books aplikaciji/sajtu ili njenim delovima ili Sadržaju aplikacije/sajta.
Korisnik se obavezuje da sadržaj dobijen putem Eden Books neće koristiti u komercijalne svrhe niti omogućiti trećim licima pristup kupljenom sadržaju. Povreda ove obaveze predstavlja povredu autorskih prava i može imati za posledicu građansku, prekršajnu i krivičnu odgovornost.

1.21. Datum stupanja na snagu i modifikacija Uslova korišćenja
Ovi Uslovi korišćenja stupaju na snagu 01.08.2020. godine.
Delfi zadržava pravo da, po svom nahođenju, izmeni, dopuni ili ukine bilo koji deo Uslova korišćenja, kao i da promeni funkcionalnosti aplikacije bez obaveze prethodnog obaveštavanja korisnika, osim ako zakon zahteva drugačije.
Savetujemo korisnike da redovno proveravaju Uslove korišćenja zbog mogućih promena.

Ažurirano dana 10.10.2025. godine


POLITIKA PRIVATNOSTI 

[bookmark: docs-internal-guid-c62147b1-7fff-aa1b-f2]Ovom Politikom privatnosti uređuje se način na koji Eden Books, odnosno Delfi knjižare kao rukovalac, prikupljaju, koriste, održavaju i objavljuju informacije prikupljene od korisnika aplikacije, preko aplikacije ili web sajta www.delfi.rs.

Korišćenje aplikacije podrazumeva da je korisnik pročitao, razumeo i složio se sa uslovima Politike privatnosti.

Ova politika privatnosti se odnosi na Eden Books aplikaciju i na Delfi knjižare i sve proizvode i usluge koje nude, a u vezi sa Opštom regulativom o zaštiti podataka o ličnosti, odnosno General Data Protection Regulation (GDPR).

Ova politika privatnosti se odnosi isključivo na aplikaciju Eden Books i web sajt www.delfi.rs, a ne i na druge sajtove, zato se preporučuje korisnicima da pročitaju sve izjave o privatnosti na drugim sajtovima koje posećuju.

2.1. Lični podaci
Lični podaci podrazumevaju bilo koju informaciju koja se odnosi na identifikaciju ili moguću prepoznatljivost fizičkog lica. Moguća prepoznatljivost fizičkog lica, podrazumeva da se lice može identifikovati, direktno ili indirektno, pogotovo uz navođenje identifikacije kao što je e-mail adresa i slično.

Ako ste korisnik aplikacije ili posetilac sajta, određeni podaci se prikupljaju automatski, kao što su IP adresa, regija ili uopštena lokacija gde je kompjuter ili uređaj korisnika pristupio internetu, tip pretraživača, operativni sistem ili druga informacija o korišćenju naše aplikacije, uključujući i istoriju stranica koje je korisnik posetio.

Podaci nisu lični ako se ne mogu povezati sa određenom osobom, kao npr. statistički podaci koje prikupljamo o ukupnoj poseti određene stranice na sajtu ili u aplikaciji i ti podaci ne mogu direktno da upućuju na korisnika kao osobu.

2.2. Korisnicima se smatraju
Članovi, odnosno pravna ili fizička lica koja su se registrovala radi vremenski neograničenog korišćenja aplikacije (do prestanka članstva), a u svrhe kupovine elektronskih knjiga i koja nakon registracije prijavom pristupaju aplikaciji, a na način propisan uslovima korišćenja.

2.3. Koje informacije skupljaju Delfi knjižare
Delfi knjižare skupljaju podatke korisnika, koji mogu da uključe lične informacije, na različitim mestima sa aplikacije, njenog internet sajta i preko njenog softvera i to su:

E-mail adresa
IP adresa svakog pojedinačnog pristupa servisima
Vreme kreiranja naloga
Vreme modifikacije / menjanje podataka
Vreme poslednjeg pristupa
Informacije o kupovini izdanja
Delfi knjižare prikupljaju lične informacije od korisnika samo ako korisnik dobrovoljno dostavi te informacije. Korisnici uvek mogu odbiti da pruže identifikacione informacije i u tim slučajevima mogu biti uskraćeni za neke podatke ili aktivnosti na aplikaciji.

Delfi knjižare ne sakupljaju svesno informacije o osobama mlađim od osamnaest godina.

2.3.1. Podaci prilikom kupovine
Svi korisnici prilikom naručivanja publikacija preko Eden Books platforme u ovom trenutku imaju na raspolaganju dva načina plaćanja:

1) Plaćanje platnim karticama
Korisnik ne ostavlja podatke o kartici Delfi knjižarama ukoliko izabere ovaj način plaćanja. Kada korisnik plati platnom karticom, Delfi knjižare mu odmah isporučuju plaćena izdanja u sekciju „Moje knjige“, odnosno u biblioteku korisnika. Ovaj sistem je automatizovan.

Sva plaćanja biće izvršena u lokalnoj valuti Republike Srbije – dinar (RSD). Za informativni prikaz cena u drugim valutama koristi se srednji kurs Narodne Banke Srbije. Iznos za koji će biti zadužena Vaša platna kartica biće izražen u Vašoj lokalnoj valuti kroz konverziju u istu po kursu koji koriste kartičarske organizacije, a koji nama u trenutku transakcije ne može biti poznat. Kao rezultat ove konverzije postoji mogućnost neznatne razlike od originalne cene navedene na našem sajtu. Hvala Vam na razumevanju.

PDV je uračunat u cenu i nema skrivenih troškova.

Sigurnost podataka prilikom kupovine, garantuje procesor platnih kartica, Banca Intesa ad Beograd, pa se tako kompletni proces naplate obavlja na stranicama banke. Niti jednog trenutka podaci o platnoj kartici nisu dostupni našem sistemu.

2) Plaćanje vaučerom
Korisnik u polje za unos vaučera unosi kod. Ukoliko je vaučer ispravan, knjiga će se automatski prebaciti u biblioteku korisnika (sekcija „Moje knjige“), dok će u slučaju neispravnog koda korisnik biti obavešten o tome istog trenutka. U slučaju problema, možete kontaktirati korisničku podršku na podrska@edenbooks.rs

2.3.2. U koje svrhe Delfi knjižare koriste informacije koje su prikupile
Delfi knjižare mogu prikupljati i koristiti lične podatke korisnika da bi:

· Isporučile knjige i ostale proizvode koje ste kupili
· Verifikovale pristup zaštićenom sadržaju i informacijama sa naloga
· Odredile da li su ispunjeni minimalni sistemski zahtevi za upotrebu aplikacije
· Ponudile nadogradnju
· Prikupile zbirne statističke podatke o korišćenju Eden Books aplikacije, uključujući internet komunikaciju i navike čitanja
· Poboljšale svoje usluge - informacije koje prikupljamo nam pomažu da efikasnije odgovorimo na zahteve korisnika prilikom kupovine izdanja.
· Personalizovale iskustva korisnika - Možemo koristiti informacije da bi shvatili kako naši korisnici (kao grupa) koriste usluge i resurse koji se nalaze na našoj aplikaciji.
· Unapredile aplikaciju – Možemo koristiti povratne informacije koje navedete za poboljšanje naših proizvoda i usluga.
· Pokrenule promocije, istraživanja ili druge funkcije aplikacije - Slanje informacija korisnicima koji su pristali da ih prime (Newsletter)
· Poslale periodične poruke – Delfi knjižare mogu da pošalju novim korisnicima poruku dobrodošlice, poruku koja potvrđuje kupovinu unutar aplikacije ili poruku potvrde o promenama na nalogu.

Delfi knjižare će poslati e-mail kada obaveštavaju korisnika o novim izdanjima, kada ostvaruju komunikaciju u vezi sa kupovinom ili informišu korisnika o akciji ili popustu. Možemo koristiti e-mail za slanje informacija i komunikaciju sa Korisnikom u cilju boljeg razumevanja Korisnika o načinu rada aplikacije. E mail se takođe može koristiti kao kanal komunikacije da odgovorimo na korisnikove molbe, pitanja i/ili druge zahteve.

Ako u bilo kom trenutku korisnik želi da se odjavi od prijema budućih e-poruka, potrebno je da sa e-mail adrese kojom je korisnik prijavljen na Eden Books aplikaciju pošalje e-mail na adresu podrska@edenbooks.rs.

2.4. Sigurnosna procedura
Delfi knjižare koriste najsavremenije sigurnosne metode da bi zaštitile podatke. Vaše informacije se čuvaju u bazi podataka koja je zaštićena višestrukim zaštitama i dostupne su samo autorizovanom osoblju. Podaci nikada neće biti dostupni trećim licima bez saglasnosti korisnika.

2.4.1. Zaštita Delfi knjižara i korisnika aplikacije
Delfi knjižare će obezbediti lične informacije o nalogu isključivo ukoliko dobiju zakonski obavezujući nalog za to od nadležnih državnih organa Republike Srbije. Ovakav pristup je odgovarajući u cilju poštovanja zakonskih normi.

2.5. Korisnički profil / nalog
Korisnički profil je nalog korisnika sa mogućnošću zaštićenog pristupa preko lozinke. Na svom korisničkom nalogu možete videti podatke o kupljenim i preuzetim knjigama, ukupnu količinu novca potrošenog unutar aplikacije, vremenu provedenom u čitanju i informacije o uređajima na kojima je vaš nalog bio prijavljen i kada se to poslednji put desilo za svaki od navedenih uređaja.

Saglasni ste da se lični pristupni podaci smatraju poverljivim i da ih ne otkrivate neovlašćenim trećim licima. Delfi knjižare ne preuzimaju nikakvu odgovornost za zloupotrebu lozinke, osim ako su Delfi knjižare odgovorne za zloupotrebu. Ako ne možete pristupiti korisničkom nalogu, molimo vas da se obratite na podrska@edenbooks.rs bez odlaganja.

Korisnik u slučaju prijavljivanja ostaje prijavljen sve dok se sam ne odjavi, ili restartuje svoj sistem ili aplikaciju. Preporučujemo da se odjavite nakon korišćenja ukoliko uređaj delite sa drugim osobama.

2.6. Poslovni transferi
Delfi knjižare mogu da prenesu informacije koje sakupe, uključujući i lične informacije u slučaju prodaje većine ili kompletne imovine kompanije. Korisnik prihvata da se takvi transferi mogu dogoditi i da bilo koji novi vlasnik Delfi knjižara može da nastavi da koristi vaše lične informacije na način koji je određen našom politikom privatnosti.

2.7. Prava korisnika
2.7.1. Pravo na informaciju
Korisnik ima pravo da na zahtev, u bilo kom trenutku od Delfi knjižara dobije informacije o ličnim podacima koji se odnose na korisnika, a koje su Delfi knjižare obradile u sklopu člana 2. politike privatnosti.

2.7.2. Pravo na prepravku
Korisnik ima pravo da zahteva promenu ličnih podataka koji se odnose na njega ukoliko su ti podaci netačni.

2.7.3. Pravo na brisanje
Korisnik ima pravo da zahteva brisanje ličnih podataka u skladu sa uslovima korišćenja.

2.7.4. Pravo na ograničenje obrade podataka
Korisnik može da zahteva da lične podatke koji se odnose na njega Delfi knjižare obrađuju samo do određene mere, na primer, u slučaju da korisnik odjavi primanje marketinških poruka.

2.7.5. Pravo na prenosivost podataka
Korisnik ima pravo da zatraži lične podatke koji se odnose na njega. Delfi knjižare su u obavezi da odgovore na primljeni zahtev u roku od mesec dana. Podatke možemo poslati direktno korisniku ili drugom izvršitelju obrade ako korisnik to zahteva.

Slanje podataka je besplatno, ali u slučaju da Delfi knjižare u kratkom vremenskom periodu dobiju mnogo zahteva i posumnjaju da je akcija odrađena od strane grupe korisnika koji imaju lošu nameru u smislu da uspore rad kompanije, Delfi knjižare imaju pravo da naplate naknadu koja pokriva stvarne troškove traženja i sortiranja podataka i eventualnog materijala ako primerak šalju u papirnom obliku ili na eksternim medijima.

2.7.6. Pravo na prigovor
Korisnik ima pravo da u svakom trenutku uloži prigovor na obradu svojih ličnih podataka. U tom slučaju možete zatražiti da prestanemo sa korišćenjem svih ili nekih od vaših ličnih podataka (npr. ako nemamo zakonsko pravo da nastavimo da ih upotrebljavamo) ili ograničiti našu upotrebu (npr. ako su podaci netačni). Pravo na prigovor je poseban oblik prava na brisanje.

2.7.7. Pravo na opoziv pristanka i obustavljanje obrade podataka
Ukoliko, u bilo kom trenutku, korisnik želi da ugasi nalog i obustavi obradu ličnih podataka, potrebno je poslati e-mail na podrska@edenbooks.rs . Lične informacije će biti izbrisane iz baze aktivnih korisnika pod uslovom da su ispunjene sve obaveze plaćanja, da Delfi knjižare veruju da nije potrebno čuvati te informacije zbog nekog sudskog procesa i da nisu ni pod kakvom zakonskom obavezom da čuvaju te informacije. Budite svesni da će u toj situaciji sve knjige koje se nalaze u vašoj biblioteci biti obrisane bez povraćaja novca i da ćete ponovo morati da se registrujete da biste koristili Eden Books aplikaciju.

2.7.8. Ostvarivanje navedenih prava
Ako želite da ostvarite navedena prava, obratite nam se na podrska@edenbooks.rs .

2.8. Marketing - oglašavanje i društvene mreže
Ukoliko korisnik dâ saglasnost da želi da prima personalizovane ponude, upotrebljavaće se lični podatak - e-mail adresa. Delfi knjižare koriste postojeće podatke kao što su potvrda prijema i potvrda čitanja newslettera, istorija kupovina, datum i vreme posete aplikaciji ili proizvodima koje ste pogledali. Za slanje newslettera i analize korisničkog ponašanja, Delfi knjižare koriste Google Analytics. Osim toga, analiziraju se informacije kao što su odabrana izdanja, kao i automatski generisani podaci kao što su potrošnja ili trenutna lokacija. Koristimo ove informacije kako bismo poboljšali naše proizvode i usluge, kako bismo ih bolje prilagodili potrebama korisnika i kako bismo komunicirali sa korisnikom o ostalim proizvodima u ponudi Delfi knjižara koje bi ga mogle zanimati.

Prilikom registracije, korisnik automatski prihvata slanje marketinških poruka. Ako u bilo kom trenutku korisnik želi da se odjavi od prijema buduće e-poruke, potrebno je da sa e-mail adrese kojom je korisnik prijavljen na Eden Books aplikaciju pošalje poruku o odjavljivanju na adresu podrska@edenbooks.rs .

2.8.1. Newsletter
Za isporuku newslettera koristimo svoj server. Prikupljamo statističke podatke o otvaranju e-pošte i o klikovima u okviru e-biltena, pomoću standardnih tehnologija kako bismo mogli da pratimo i poboljšavamo sadržaj svog newslettera.

2.8.2. Korisnički servis putem društvenih mreža
Ako korisnik kontaktira Delfi knjižare preko društvenih mreža, lični podaci korisnika, koji su u vezi sa rešavanjem potencijalnog problema, a koje korisnik javno objavi kroz svoj profil ili dostavi u direktnoj poruci na profilu naše kompanije, obrađuju se i čuvaju u sistemu za upravljanje korisnicima, u svrhu servisiranja/rešavanja problema. Ipak, sama poruka, ako je javno objavljena, neće biti izbrisana sa profila Delfi knjižara.

2.9. Analiza korišćenja Sajta
Kako bismo stekli uvid u potrebe posetilaca naše aplikacije, koristimo razne softvere za analizu korišćenja iste. Ovo nam pomaže da konstatno unapređujemo kvalitet naših ponuda.

Sesije se automatski brišu nakon 180 minuta neaktivnosti na aplikaciji, kada se ona zatvori ili kada koristite funkciju odjave. Sesija omogućava identifikaciju korisnika u toku korišćenja aplikacije.

2.9.1. Google Analytics
Naša aplikacija koristi Google Analytics, uslugu web analize koju pruža Google Inc. ("Google"). Google Analytics upotrebljava takozvane "kolačiće", tekstualne datoteke koje su sačuvane na računaru/uređaju Korisnika i koje omogućavaju analizu korišćenja aplikacije. Informacije koje generiše kolačić o korišćenju aplikacije obično se šalju Google serveru u SAD i tamo se čuvaju. Međutim, ako je IP anonimizacija aktivirana na Sajtu, Google će unapred skratiti IP adresu u državama članicama Evropske Unije ili u drugim zemljama ugovornicama Sporazuma o Evropskoj ekonomskoj uniji. Samo u izuzetnim slučajevima puna IP adresa će biti poslata na Google server u SAD i tamo će se skratiti. U ime Delfi knjižara, Google će koristiti ove informacije kako bi analizirao upotrebu aplikacije, sačinio izveštaje o aktivnostima na njoj i pružio druge usluge vezane za korišćenje aplikacije i interneta. Google neće IP adresu korisnika dovoditi u vezu sa drugim podacima kompanije Google. Možete sprečiti prikupljanje podataka koje generišu cookies (uključujući Vašu IP adresu) kao i obradu tih podataka od strane Google instraliranjem plug-in-a sa sledećeg linka: http://tools.google.com/dlpage/gaoptout.

Načela sigurnosti i privatnosti usluge Google Analytics možete pronaći ovde: https://support.google.com/analytics/answer/6004245

2.9.1.1. AdWords
Naš Sajt koristi "Google Remarketing" kako bi ponudio oglase na drugim platformama koji su u vezi sa ponašanjem korisnika na sajtu. Ako kliknete na određenu stranicu ili proizvod na sajtu www.delfi.rs ili www.edenbooks.rs, Google će sačuvati vaša interesovanja o našim uslugama/proizvodima ili sadržajima unutar aplikacije i može s vremena na vreme prikazivati Google-ove oglase "Adwords" koji odgovaraju vašim interesovanjima, na različitim platformama koje posećujete. Ovaj oglas može se odnositi na ponudu Delfi knjižara, ali i ponude trećih strana. Da bi se navedeno sprovelo, Google čuva kolačić na računaru korisnika koji omogućuje da se interesovanja korisnika dodele računaru/uređaju korisnika (pojedinosti o kolačićima potražite u odeljku "Google Analytics"). Ta interesovanja se anonimno beleže i nisu povezana sa ličnim podacima. Na stranici https://www.google.com/ads/preferences/%20 se mogu kontrolisati informacije koje Google koristi za prikazivanje oglasa. Na ovoj adresi takođe se može onemogućiti upotreba kolačića od strane Google-a.

Ako korisnik pristane da Google vrši povezivanje istorije pretraživanja interneta i aplikacija sa Google nalogom i da koristi informacije koje su pregledane na internetu sa Google nalogom korisnika u cilju personalizovanja oglasa, Google povezuje te informacije sa podacima Google Analytics da bi stvorio i definisao publiku za remarketing na svim uređajima koje Korisnik koristi, a na kojima postoji korisnikov Google nalog. Da bi se podržala ova funkcionalnost, Google Analytics prikuplja jedinstvene ID. Podešavanja se mogu promeniti u Google odeljku „moj nalog“.

2.9.1.2. YouTube
Naš sajt koristi softverske dodatke („plug-in“) sa YouTube-a koji pripada kompaniji Google Inc. Čim se posete web stranice s YouTube plug-inom, dolazi do povezivanja sa YouTube serverima. Serveru Youtube-a biće rečeno koje stranice na sajtu Delfi knjižara ste posetili. Ukoliko ste ulogovani na YouTube nalog, YouTube-u je omogućeno da poveže pretragu korisnika sa ličnim profilom korisnika. Ova mogućnost se može ukinuti ako se prethodno korisnik odjavi sa svog naloga. Više informacija o prikupljanju i upotrebi ličnih podataka od strane YouTube-a, potražite u pravilima o privatnosti kompanije Youtube: https://www.youtube.com/t/terms.

2.10. Obaveštenje o promenama
Delfi knjižare mogu s vremena na vreme da prerade politiku privatnosti da bi je održale u skladu sa svojim proizvodima i uslugama. Datum ažuriranja služi da podseti korisnika na nedavne modifikacije. Ako promene politike privatnosti Delfi knjižara direktno utiču na način na koji deli lične podatke korisnika, Delfi knjižare će obavestiti korisnika postavljanjem obaveštenja na sajtu ili slanjem e-mail poruke koja omogućava da korisnik odbije takvu promenu. U ovom slučaju korisnik je dužan da pismenim putem, slanjem e-mail poruke na podrska@edenbooks.rs obavesti Delfi knjižare da ne prihvata promene u politici privatnosti što automatski dovodi do otkazivanja korisničkog naloga od strane korisnika.

2.11. Izmene, datum stupanja na snagu
Ova politika privatnosti se primenjuje na korišćenje naše aplikacije, sajta i usluga od strane korisnika od „Dana stupanja na snagu”.

Možemo da povremeno izmenimo u celosti ili u delovima ovu politiku privatnosti, u bilo koje vreme i bez ličnog obaveštavanja, s tim da ćemo uvek postaviti obaveštenje o učinjenim materijalnim izmenama na sajt, odnosno aplikaciju. Pozivamo vas da periodično pogledate politiku privatnosti kako biste ostali informisani o postupanju aplikacije. Ako se protivite bilo kakvim izmenama, prestanite sa korišćenjem naše aplikacije i/ili zatvorite svoj nalog (ako je primenljiivo), odnosno kontaktirajte nas bez odlaganja.

Ukoliko po objavljivanju ili slanju obaveštenja o izmenama ove politike privatnosti korisnik nastavi sa kontinuiranom upotrebom aplikacije i naših usluga podrazumevaće se da je prikupljanje, upotreba ili deljenje ličnih podataka predmet izmenjene verzije politike privatnosti i smatraće se pristankom sa navedenim izmenama.

2.12. Kako da nas kontaktirate
Ako imate bilo kakva pitanja ili brige po pitanju politike privatnosti Delfi knjižara ili načina na koji koriste vaše lične informacije, molimo vas da nam pošaljete e-mail na podrska@edenbooks.rs ili da koristite sledeću adresu:

Delfi knjižare DOO Beograd
[bookmark: _GoBack]Business Garden, Starine Novaka 23, V sprat
11 000 Beograd, Srbija 
podrska@edenbooks.rs
Datum ažuriranja: 08.07.2020. godine



Obaveštenje o internet kolačićima


Korišćenje Internet kolačića (Cookies), ostalih tehnologija i trećih lica za prikupljanje podataka
Internet kolačić je mala datoteka koju Web stranica ili imejl poruka šalje vašem internet čitaču, koji ga onda može sačuvati na vašem hard disku. Naše Web stranice i imejl poruke koriste internet kolačiće kako bismo maksimalno personalizovali proceduru kupovine na našim Web stranicama. Kolačić simulira neprekidnu konekciju. Oni omogućavaju čuvanje informacija o vašim podešavanjima i sesijama i dozvoljava pristup Web stranicama bez ponovne personalizacije.
Web čitač (browser) se može podesiti da ne prihvata Internet kolačiće. U tom slučaju ćete biti u mogućnosti da gledate naše Web stranice, ali nećete moći da kreirate korisnički nalog ili da napravite porudžbinu.
Naš Web server automatski sakuplja informacije kao što su adresa (URL) Web stranice sa koje ste došli, koje stranice ste posetili na našoj Internet prezentaciji, koji Web čitač koristite za pregled naših Web stranica i ostale statističke podatke koji nam pomažu da shvatimo i razumemo kako posetioci koriste naše Web stranice.
Web stranice edenbooks.rs koriste servise koje obezbeđuju treća lica i koja u naše ime, putem interneta, analiziraju saobraćaj i posećenost naših Web stranica. Na taj način mogu biti prikupljane anonimne informacije o vašim posetama našim Web stranicama i vašoj interakciji sa našim oglašavanjima. Za te potrebe se mogu koristiti tehnologije slične onima koje smo opisali u prethodnim pasusima, kako bi se izmerila efikasnost oglašavanja i imejlova.. 

